אגם ארחנטינו

אגם ארחנטינו (בספרדית: Lago Argentino) הוא אגם בפטגוניה בפרובינציית סנטה קרוס, ארגנטינה. זהו אגם המים המתוקים הגדול ביותר בארגנטינה, עם פני שטח של 1,415 קמ"ר ורוחב מרבי של 32 ק"מ. עומקו הממוצע הוא 150 מטר, ועומקו המרבי מגיע ל-500 מטרים. 
האגם מפורסם בזכות קרחון פריטו מורנו הזורם אליו.

האגם שוכן בתוך הפארק הלאומי לוס גלסיירס, באזור השופע בקרחונים והוא מוזן ממי קרחונים שהפשירו על ידי מספר נהרות, מים מאגם ויידמה שזורמים מנהר לה-לאונה וערוצים רבים מן ההרים. האגן ניקוז שלו הוא בגודל 17,000 קמ"ר. המים מאגם ארחנטינו זורמים לאוקיינוס האטלנטי דרך הנהר סנטה קרוס. 

הקרחונים, העיר אל קלפטה שעל גדות האגם והאגם עצמו מהווים יעדי תיירות חשובים. האגם מוערך במיוחד לדיג. בין הדגים המצויים באגם ניתן למצוא מיני טרוטה, מיני סלמון ועוד סוגים רבים. 

אגם ארחנטינו היה גם שמו של נמל התעופה ששירת את האזור עד שנת 2000. הנמל סגור כעת ומסלול ההמראה שלו הפך לחלק מכביש העיירה. הנמל הוחלף בנמל התעופה הבינלאומי של אל קלפטה המשרת את העיירה ואת האגם, עם טיסות יומיות רבות מארגנטינה ומיעדים בינלאומיים.

גלריה

ראו גם
 אגם סן מרטין
 אגם ויידמה

קישורים חיצוניים

ארחנטינו
פרובינציית סנטה קרוס: גאוגרפיה
ארחנטינו